stanford-oval/wikipedia huggingface dataset:
Tapani Kääpä

Tapani Kääpä (13. helmikuuta 1926 Terijoki – 8. kesäkuuta 2014 Lahti) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Kääpän vanhemmat olivat kauppias, maanviljelijä, ekonomi Erkki Kääpä ja Katariina Huumonen ja puoliso vuodesta 1948 Kirsti Kyllikki Löfgren. Kääpä tuli ylioppilaaksi Kannaksen yhteislyseosta Lahdessa 1945 ja kävi Suomen Liikemiesten Kauppaopistoa. Hän oli T:mi Erkki Kääpän ostotoiminnan, myymälöiden ja kauppapaikkasuunnittelun johtaja Lahdessa 1948–1959, T:mi Tapani Kääpän perustaja ja johtaja 1949–1959 ja elintarvikekauppias vuodesta 1951, Ky Kääpän osakas ja toimitusjohtaja 1959–1977 ja Kääpä Oy:n osakas vuodesta 1977. Hän oli myös T:mi Esko Kääpän ostotoiminnan, myymälöiden sekä kauppapaikkasuunnittelun johtaja 1954–1959.  Kaupan alalla Kääpä oli edelläkävijä avatessaan Lahden ensimmäisen valintamyymälän 1960 ja koko maan ensimmäisen Citymarketin Lahdessa 1971. Kääpällä oli myös useita kaupan alan ja muita luottamustehtäviä. Sotilasarvoltaan Kääpä oli reservin ylikersantti. Hän sai kauppaneuvoksen arvonimen 1977.
Sveitsi talviolympialaisissa 1932

Sveitsi saavutti Lake Placidin talviolympialaisista 1932 yhden hopeamitalin. Mitali tuli rattikelkkailusta, jossa Reto Capadrutt ja Oscar Geier sijoittuivat Yhdysvaltain ykköskelkan jälkeen toisiksi. Kisojen mitalitilastossa Sveitsi sijoittui kahdeksanneksi. Sveitsin joukkue koostui seitsemästä miesurheilijasta, jotka kilpailivat rattikelkkailussa, yhdistetyssä ja mäkihypyssä.
Mitalistit > Hopeaa

Reto Capadrutt ja Oscar Geier – rattikelkkailu, kahden miehen kelkat
Tao-Klardžeti

Tao-Klardžetin sijainti 900-luvulla
Tao-Klardžeti (georg. ტაო-კლარჯეთი) on nykyisessä historiankirjoituksessa käytetty termi, joka viittaa historiallisiin Georgian lounaisosissa sijainneisiin ruhtinaskuntiin. Nämä alueet kuuluvat nykyään Turkin Erzurumin, Ardahanin, Artvinin ja Karsin maakuntiin. Tao ja Klardžeti olivat alun perin vain kaksi alueen tärkeintä provinssia georgialaisilla alueilla, jotka ulottuivat ”Georgian rotkosta” (turk. Gürcü Boğazı) etelässä pienelle Kaukasukselle pohjoisessa.[lähde? ]
Historiallisesti alue koostui seuraavista maakunnista: länteen Arsianivuorista sijaitsivat Tao, Klardžeti ja Šavšeti, itään taas Samtskhe, Erušeti, Džavakheti ja Kola. Alueen maisemia hallitsevat vuoret sekä Tšorokhi- ja Mtkvarijokien laaksot. Alueen sijainti lännen ja idän suurien valtakuntien välissä ja silkkitien reitin varrella teki siitä erilaisten vaikutteiden läpikulku- ja kohtaamispaikan. 800–1000-luvulla Tao-Klardžetia hallitsi Bagrationi-dynastia, ja alueella oli ratkaiseva rooli Georgian yhdistymisessä yhdeksi kuningaskunnaksi.
Kulttuuri

Alueen sosiaalista ja poliittista elämää kuvaa georgialaisen hagiografisen kirjallisuuden klassikko, Giorgi Mertšulen vuonna 951 kirjoittama Grigol Khandztelin elämä. Siinä kerrotaan yksityiskohtaisesti paitsi Khandztelin ja hänen oppilaittensa työstä myös valtion tapahtumista ja maallisen aatelin olosuhteista.
Tao-Klardžetin alueella on säilynyt useita keskiaikaisen Georgian arkkitehtuurin muistomerkkejä: hylättyjä tai muunneltuja kirkkoja, luostareita, siltoja ja linnoja. Parhaimmin tunnetut ovat Khakhulin luostari (turk. Haho/Bağbaşi), Oškin (Öşk Vank/Çamlıyamaç), Ishkhanin (Işhan), Banan (Penek), Parkhalin (Barhal/Altıparmak), Doliskanan (Dolişhane/Hamamlıköy), Otkhta Eklesian (Dörtkilise), Opizan (Bağcıler) ja Tbetin (Cevizli) kirkot.
Aiheesta muualla

Kuvia tai muita tiedostoja aiheesta Tao-Klardžeti Wikimedia Commonsissa
Turkey’s Forgotten Georgian Kingdom BBC Travel (englanniksi)
Oškin kirkko
Khandztan luostari
Käännös suomeksi
Sporadit

| Sporadit> Σποράδες |
| --- | --- |
Merialue:  Välimeri
Vesialue:  Egeanmeri
Valtio
Valtio:   Kreikka
Tärkein kieli:  kreikka
Sporadit (kreik. Σποράδες, Sporádes) ovat Kreikan Egeanmeren saariin kuuluva hajanainen saariryhmä, jonka saaret sijaitsevat eri puolilla Välimereen kuuluvaa Egeanmerta. Se jakaantuu edelleen pienempiin saariryhmiin. Laajasti ottaen nimityksellä Sporadit viitataan kaikkiin Egeanmeren saariin Kykladeja sekä merialueen suurimpia saaria Kreetaa ja Euboiaa lukuun ottamatta. Nykyään nimitystä käytetään kuitenkin yleensä lähes pelkästään Pohjoisista Sporadeista.
Sporadien nimi viittaa ”hajallaan oleviin” (σποραδικός, sporadikós) saariin, toisin sanoen saariin, joiden on aiemmin ajateltu olevan hajallaan eri puolilla Egeanmeren keskelle kehämäisesti sijoittuvien Kykladien (Kykládes) ympärillä.
Saariryhmät ja saaret

Sporadeihin voidaan lukea seuraavat saariryhmät ja saaret (pohjoisesta etelään):
| Saariryhmä | Saaret |
| --- | --- |
Traakian Sporadit (Θρακικές Σποράδες, Thrakikés Sporádes): Pohjoisen Egean saarten pohjoisimmat osat, mm. Samothráki, Thásos, Límnos ja Ágios Efstrátios, sekä Turkille kuuluvat Imbros (Gökçeada) ja Tenedos (Bozcaada).
Pohjoiset Sporadit (Βόρειες Σποράδες, Vóreies Sporádes) eli Thessalian Sporadit (Θεσσαλικές Σποράδες, Thessalikés Sporádes): Euboian pohjoispuolella ja Magnesian itäpuolella sijaitsevat saaret, mm. Skiáthos, Skópelos, Alónnisos ja Skýros. Nykyään yleensä juuri näistä saarista käytetään nimitystä ”Sporadit”. Skýrosta lukuun ottamatta ne muodostavat oman alueyksikkönsä, Sporadien alueyksikön.
Läntiset Sporadit (Δυτικές Σποράδες, Dytikés Sporádes): Argo-Saroniset ja Myrtóonmeren saaret, mm. Hydra, Dokós ja Spétses.
Itäiset Sporadit (Ανατολικές Σποράδες, Anatolikés Sporádes): Pohjoisen Egean saarten eteläisemmät osat eli jäljelle jääneet Vähän-Aasian rannikon saaret Dodekanesiaa lukuun ottamatta, mm. Lesbos, Chíos, Ikaría ja Sámos. Luetaan joskus osaksi Eteläisiä Sporadeja.
Eteläiset Sporadit (Νότιες Σποράδες, Nóties Sporádes): Dodekanesian saaret, mm. Kos ja Ródos, sekä joskus myös Itäiset Sporadit.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Σποράδες
Käännös suomeksi
The Firm (hip hop -yhtye)

The Firm oli yhdysvaltalainen vuonna 1996 perustettu hip hop -yhtye. Sen muodostivat Nas, AZ ja Foxy Brown, joiden lisäksi Nature ja Cormega olivat vuorotellen osana yhtyettä.
Historia

Yhtyeen varhaisin muoto syntyi, kun AZ, Cormega ja Foxy Brown vierailivat Nasin albumin It Was Written (1996) kappaleella "Affirmative Action". Nas, tuottajat Dr. Dre ja Trackmasters sekä manageri Steve Stoute päättivät muodostaa tästä newyorkilaisen superyhtyeen. Cormega korvattiin Naturella, mikä johti Cormegan ja Nasin välien tulehtumiseen. Myös 50 Centiä ja Mary J. Bligeä kaavailtiin mukaan osaksi yhtyeen kokoonpanoa, mikä ei kuitenkaan toteutunut.
The Firm julkaisi Dr. Dren ja Trackmastersin tuottaman esikoisalbuminsa vuonna 1997. The Albumin vastaanotto oli pettymys, ja yhtyeen jäsenet keskittyivät sen jälkeen soolouriinsa.
Vuonna 2020 The Firm esiintyi Nasin King's Disease -albumilla kappaleessa "Full Circle". Kokoonpanon muodostivat Nas, AZ, Foxy Brown ja Cormega, ja myös Dr. Dre esiintyi kappaleella.
TNGA-pohjalevy

Toyota New Global Architecture (TNGA) on Toyotan kehittämä modulaarinen pohjalevy, joka versiosta riippuen soveltuu etu-, taka- ja nelivetoisille automalleille. Se korvasi edeltäneet MC-, K- ja N-pohjalevyratkaisut. Ensimmäinen TNGA-pohjalevyrakenteelle perustuva malli on vuonna 2015 esitelty Toyota Prius.
TNGA-B

TNGA-B on suunniteltu pieniä automalleja varten.
Toyota Aqua (XP210) (2021–)
Toyota Yaris (XP210) (2019–)
Toyota Yaris Cross (2020–)
TNGA-C

TNGA-C on pohjalevyn ensimmäisenä esitelty versio, ja se on suunniteltu keskikokoluokan autoille, joissa moottori on sijoitettu poikittain.
Lexus UX (2018–)
Toyota C-HR (2016–)
Toyota Corolla (E210) (2018–)
Toyota Corolla Cross (2020–)
Toyota Prius (XW50) (2015–)
TNGA-K

TNGA-K on suunniteltu suuremmille etu- ja nelivetoisille autoille, joissa moottori on sijoitettu poikittain.
Lexus ES (XZ10) (2018–)
Toyota Avalon (XX50) (2018–)
Toyota Camry (XV70) (2017–)
Toyota Highlander (XU70) (2019–)
Toyota RAV4 (XA50) (2018–)
TNGA-N

TNGA-N on suunniteltu suurille taka- ja nelivetoisille autoille, joissa moottori on sijoitettu pitkittäin.
Toyota Crown (S220) (2018–)
TNGA-L

TNGA-L on suunniteltu suurille taka- ja nelivetoisille autoille, joissa moottori on sijoitettu pitkittäin.
Lexus LC (2017–)
Lexus LS (XF50) (2017–)
Sporadit (alueyksikkö)

| Sporadien alueyksikkö Περιφερειακή ενότητα Σποράδων> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Thessalia ja Keski-Kreikka
Alue:  Thessalia
Kuntia:  3
Perustettu:  1.1.2011
Hallinto:  
 – hallinnollinen keskus:  Skiáthos
Pinta-ala:  275,7 km²
Väkiluku (2011):  13 798
 – väestötiheys:  50,05 as./km²
Lyhenteet:  
 – NUTS:  EL613 (osa)
Sporadien alueyksikkö (kreik. Περιφερειακή ενότητα Σποράδων, Perifereiakí enótita Sporádon) on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Skiáthos. Alueyksikön pinta-ala on 275,7 neliökilometriä ja asukasluku 13 798 (vuonna 2011).
Alueyksikkö käsittää läntisen osan Sporadien saariryhmästä, ja siihen kuuluvat muun muassa Skiáthoksen, Skópeloksen ja Alónnisoksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Magnesian prefektuuri (Νομός Μαγνησίας, Nomós Magnisías) lakkautettiin ja jaettiin kahteen alueyksikköön, Magnesian alueyksikköön ja Sporadien alueyksikköön.
Kunnat

Alueyksikkö jakaantuu kolmeen kuntaan seuraavasti:
Aiheesta muualla

Περιφερειακές Ενότητες Μαγνησίας και Σποράδων (Arkistoitu – Internet Archive). Magnesian ja Sporadien alueyksiköiden kotisivu. (kreikaksi) (englanniksi)
Thessalian alue
| --- | --- |
Kardítsan alueyksikkö:   Argithéa  Kardítsa  Límni Plastíra  Mouzáki  Palamás  Sofádes 
Lárisan alueyksikkö:   Agiá  Elassóna  Fársala  Kilelér  Lárisa  Témpi  Týrnavos 
Magnesian alueyksikkö:   Almyrós  Nótio Pílio  Rígas Feraíos  Vólos  Zagorá-Mourési 
Sporadien alueyksikkö:   Alónnisos  Skiáthos  Skópelos 
Tríkalan alueyksikkö:   Farkadóna  Metéora  Pýli  Tríkala
Tapani Lehikoinen

Väinö Tapani Lehikoinen (s. 26. joulukuuta 1946 Hämeenlinna) on suomalainen laulaja. Lehikoinen aloitti 1960–luvulla kotikaupungissaan Hämeenlinnassa laulusolistina rautalankayhtyeessä The Lightnings, josta muotoutui suosittu (Hämeenlinnan Beatlesiksi kutsuttu) Eddy & The Lightnings. Yhtyeen hajottua Eddy toimi soolouralla vuosina 1966 – 1972 jonka jälkeen hän vetäytyi julkisuudesta.
Diskografia

Truly yours / Sen voin vain aavistaa (1966)
Päivänpaiste / Ota vastaan (1966)
Luota Aleksiin / Kun tyttöjä katselen (1967)
Tuhkaa / Ei itkut enää auta (1968)
Poppa Joe / Carolina (1972)
Stavrochóri

| Stavrochóri Σταυροχώρι |
| --- | --- |
 Stavrochórin kylä.
 Stavrochóri
 Koordinaatit: 35°4′39″N, 25°56′29″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ierápetra
Hallinto:  
 – Asutustyyppi:  kylä
 – Kallikrates-koodi:  7202020103
Väkiluku (2011):  147
Aikavyöhyke:  UTC+2
 – Kesäaika:  UTC+3
Postinumero:  720 55
Infobox OKVirheellinen NIMI-arvo: 
Stavrochóri (kreik. Σταυροχώρι, kath.kreik. Σταυροχώριον, Stavrochórion) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 147 (vuonna 2011).
Stavrochórin kylää.
Stavrochórin kylä, suomeksi ”Ristikylä”, sijaitsee Thryptívuorten eteläpuolella Kreetan itäosissa noin 30 kilometriä itäkoilliseen Ierápetran kaupungista. Stavrochóri muodostaa myös laajemman kyläyhdyskunnan (Τοπική Κοινότητα Σταυροχωρίου, Topikí Koinótita Stavrochoríou), johon kuuluvat varsinaisen Stavrochórin kylän lisäksi kylät Koutsourás, Lápithos ja Tsikkalariá. Koko yhdyskunnan väkiluku on 950.
Aiemmin kylä kuului Makrý Gialóksen kuntaan ja vuodesta 2011 lähtien Ierápetran kunnan Makrý Gialóksen kunnallisyksikköön.
Aiheesta muualla

Kuvia tai muita tiedostoja aiheesta Stavrochóri Wikimedia Commonsissa
StarStruck (elokuva)

| StarStruck – supertähti ja tavistyttö> StarStruck |
| --- | --- |

Ohjaaja:  Michael Grossman
Käsikirjoittaja:   Annie DeYoung  Barbara Johns 
Tuottaja:  Jayne Bieber
Säveltäjä:  David Nessim Lawrence
Kuvaaja:  Horacio Marquínez
Leikkaaja:  Tara Timpone
Pääosat:   Danielle Campbell  Maggie Castle  Sterling Knight  Brandon Smith 
Valmistustiedot
Valmistusmaa:  Yhdysvallat
Tuotantoyhtiö:  Disney
Levittäjä:  Disney-ABC Domestic Television Disney+
Ensi-ilta:  2010
Kesto:  76 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
StarStruck – supertähti ja tavistyttö on vuonna 2010 ensi-iltansa saanut Michael Grossmanin ohjaama nuortenelokuva.
Juoni

Elokuvassa siskokset Jessica ja Sara lähtevät Michiganista Los Angelesiin tapaamaan isovanhempiaan. Matkalla Jessica törmää sangen kirjaimellisesti poptähteen Cristopher Wildeen. Jessicaa ei kiinnostaisi viettää aikaa Cristopherin kanssa, mutta seuraavana paivänä kun hän tapaa pojan ja he tutustuvat paremmin, selviää Jessicalle, ettei tähden elämä olekaan niin täydellistä miltä ulospäin näyttää. Kumpi lopulta on tärkeämpi totuus vai muiden odotukset?
Näyttelijät

| 0 | 1 | 2 |
| --- | --- | --- |
|   Danielle Campbell   | … |   Jessica Olson   |
|   Maggie Castle   | … |   Sara Olson   |
|   Sterling Knight   | … |   Christoper Wilde   |
|   Brandon Smith   | … |   Stubby   |
|   Chelsea Kane   | … |   Alexis    |
|   Abbie Cobb   | … |   AJ   |
Aiheesta muualla

StarStruck Internet Movie Databasessa (englanniksi)
The Final Report

| The Final Report |
| --- | --- |
Tyyli:  Dokumentti
Kestoaika:  noin 50 minuuttia
Pääosissa:  Tom Kane (kertoja)
Alkuperämaa:   Yhdysvallat
Alkuperäiskieli:  englanti
Verkko:   JIM
Esitetty:  2006 – 2008
Jaksoja:  22
Tuotanto
Tuottaja(t):  Char Serwa Jonathan Towers Corinne Whitney Mary Boylan
Ohjaaja(t):  Karl Gustave
Käsikirjoittaja(t):  Charles Fitzgerald Amy Martinez Jason Bolicki
Tuotantoyhtiö(t):  Towers Productions
Aiheesta muualla
IMDb 
The Final Report on yhdysvaltalainen dokumenttisarja, jossa näytetään maailmalla esitettyjä traagisia ja merkittäviä uutisia, mutta tarkemmin ja laajemmin, jonka myötä katsojat saisivat tapahtumista tarkemman käsityksen. Ohjelma on muun muassa käsitellyt Persianlahden sotaa, Jonestownin joukkoitsemurhaa, Osama bin Ladenin terroristi-iskuja ja Watergate-skandaalia. Suomessa sarjaa esittää JIM.
Aiheesta muualla

The Final Report National Geographicissa (englanniksi)
The Best of Mountain

| The Best Of Mountain Mountain |
| --- | --- | --- |

Kokoelmalevyn tiedot
 Äänitetty : 1969-1971
 Julkaistu: 24. helmikuuta 1973
 Tuottaja(t): Felix Pappalardi Bob Irwin (uudelleenjulkaisu)
 Tyylilaji: hard rock
 Kesto: 39.30 53:27 (uudelleenjulkaisu)
 Levy-yhtiö: Windfall Columbia Records
Listasijoitukset
  # 72
Mountainin muut julkaisut
| The Road Goes Ever On 1972 | The Best Of Mountain 1973 | Twin Peaks 1974 |
The Best Of Mountain on Mountain-yhtyeen kokoelma. Albumia on myyty kultalevyyn oikeuttava määrä  Yhdysvalloissa. Remasteroitu versio julkaistiin vuonna 2003 ja se sisältää neljä bonuskappaletta, joista kaksi on Leslie Westin vuoden 1969 sooloalbumilta Mountain, jonka julkaisun jälkeen yhtye varsinaisesti perustettiin.
Kappaleet

Never In My Life – 3.53
Taunta (Sammy's Tune) – 1.00
Nantucket Sleighride (To Owen Coffin) – 5.55
Roll Over Beethoven – 2.58
For Yasgur's Farm – 3.23
The Animal Trainer and the Toad – 3.29
Mississippi Queen – 2.32
King's Chorale – 1.04
Boys In the Band – 3.43
Don't Look Around – 3.47
Theme from an Imagenary Western – 5.07
Crossroader – 4.53
Kappaleet > Remasteroidulla cd:llä olevat bonus-kappaleet

Long Red – 3.17
Dreams of Milk and Honey – 3.36
Silver Paper – 3.19
Travellin' In the Dark (To E.M.P.) – 4.25
Muusikot

Leslie West: kitara, laulu
Felix Pappalardi: basso, laulu
Corky Laing: rummut
Steve Knight: kosketinsoittimet
N.D. Smart: rummut
Norman Landsberg: kosketinsoittimet
Struve

Struve on useiden henkilöiden sukunimi:
Struve, saksalaisperäinen venäläinen tiedemiessuku, jossa on ollut paljon tähtitieteilijöitä
Friedrich Georg Wilhelm von Struve (1793–1864), saksalaissyntyinen venäläinen tähtitieteilijä
Gustav Struve (1805–1870), saksalainen vallankumousjohtaja
Hermann Struve (1854–1920), venäläissyntyinen saksalainen tähtitieteilijä
Ludwig Struve (1858–1920), venäläinen tähtitieteilijä
Otto Struve (1897–1963), venäläissyntyinen yhdysvaltalainen tähtitieteilijä
Otto Wilhelm von Struve (1819–1905), venäläinen tähtitieteilijä
Pjotr Struve (1870–1944), venäläinen taloustieteilijä ja poliittinen kirjailija
Muita

Struve 2398, kaksoistähti Lohikäärmeen tähdistössä
Struve 3050, kolmoistähti Andromedan tähdistössä
Struven ketju, 1800-luvulla rakennettu kolmiomittausketju maapallon koon ja muodon selvittämiseksi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Struve”, voi hakea sivunnimihaulla, laajalla sivunnimihaulla tai tekstihaulla.
StarCraft II: Heart of the Swarm

| StarCraft II: Heart of the Swarm |
| --- | --- |

Kehittäjä:  Blizzard Entertainment
Julkaisija:  Blizzard Entertainment
Jakelija:  Battle.net
Suunnittelija:  Dustin Browder
Käsikirjoittaja:  Chris Metzen
Taiteilija:  Samwise Didier
Säveltäjä:  Russell Brower
Pelisarja:  StarCraft
Julkaistu:  12.03.2013
Lajityyppi:  reaaliaikainen strategia
Pelimuoto:  yksinpeli, moninpeli
Alusta:  Windows, OS X
Jakelumuoto:  DVD
Lisää peliartikkeleitaVideopelien teemasivulla
Infobox OK    : 
StarCraft II: Heart of the Swarm on Blizzard Entertainmentin kehittämä lisäosa StarCraft II: Wings of Libertylle. Se on StarCraft II-trilogian toinen osa. Heart of the Swarm julkaistiin maailmanlaajuisesti 12. maaliskuuta 2013. Trilogian kolmas osa Legacy of the Void julkaistiin 10. marraskuuta 2015.
Yleistä

Starcraft II -trilogian jokainen osa keskittyy yhteen kolmesta rodusta. Edeltävän osan Wings of Libertyn yksinpelikampanja seurasi Terraneiden Jim Raynorin taistelua, jonka eräänä lopputuloksena Queen of Blades muuttui jälleen Sarah Kerriganiksi. Heart of the Swarm jatkaa tästä, ja keskittyy Kerriganiin ja hänen hallitsemiinsa Zergeihin. Peli toimii osittain roolipelimaisena.
Ominaisuuksia

Heart of the Swarmin kampanja kulkee samalla tavalla kuin Wings of Libertyn, mutta jotkut mekaniikat muuttuvat. Suurimmassa osassa pelin tehtäviä Sarah Kerrigan on pelattava hahmo, ja pelin edetessä hänen voimansa alkavat kasvaa ja hän kykenee hallitsemaan enemmän zergejä. Peli tarjoaa samanoloisia vain kampanja-yksikköjä, joita ei voi käyttää moninpelissä. Myös moninpeliin on tulossa parannuksia.
Tarina

Heart of the Swarmin tarina alkaa Wings of Libertyn jälkeen. Jim Raynor ja hänen johtamat Terranit onnistuivat lopettamaan Zergien invaasion Koprulu-sektoriin hyökkäämällä Chariin ja käyttämällä muinaista xel'naga-artefaktia tuhoamalla Zergit ja muuttamaan Sarah Kerriganin takaisin ihmiseksi. Näytti siltä, että Zergien uhka olisi lopullisesti ohi. Mutta ilman Kerrigania Zergit ovat ajautuneet keskinäiseen kahakkaan. Samaan aikaan Kerrigan vannoo kostavansa Arcturus Mengskille kaiken, ja alkaa etsimään ja yhdistämään hajautuneita Zergien pesueita.
Sol-Feace

| Sol-Feace |
| --- | --- |
Kehittäjä:  Wolf Team
Julkaisija:  Wolf Team, Sega
Säveltäjä:  Motoi Sakuraba
Julkaistu:  1990
Lajityyppi:  Ammuntapeli
Pelimuoto:  yksinpeli
Alusta:  Sharp X68000, Sega Mega Drive, Sega Mega-CD
Jakelumuoto:  levyke, CD, pelimoduuli
Lisää peliartikkeleitaVideopelien teemasivulla
Infobox OK   : 
Sol-Feace (myös nimellä Sol-Deace) on Wolf Teamin kehittämä ammuntapeli. Peli on julkaistu vuonna 1990 Sharp X68000:lle. Vuonna 1991 se julkaistiin myös Sega Mega-CD:lle ja vuonna 1992 Sega Mega Drivelle. Pelin musiikista vastasi Motoi Sakuraba.
Aiheesta muualla

Sol-Feace MobyGamesissa (englanniksi)
Tapani Luukkainen

Jouni Valter Tapani Luukkainen (28. helmikuuta 1929 Sortavala – 18. syyskuuta 2015 Helsinki) oli suomalainen professori ja lääkäri. Hän kehitti hormonikierukan 1970- ja 1980-luvuilla. Hormonikierukka tuli aluksi myyntiin Pohjoismaissa nimellä Levonova, myöhemmin myös muissa maissa nimellä Mirena.
Luukkaisen vanhemmat olivat asemapäällikkö Johan Valter Luukkainen ja Helmi Ada Helena Korhonen ja puoliso vuodesta 1952 lääkäri Inka-Taina Takki. Luukkainen kirjoitti ylioppilaaksi Vaasan lyseosta ja opiskeli lääketiedettä Helsingin yliopistossa. Hän väitteli lääketieteen ja kirurgian tohtoriksi vuonna 1958. 1960-luvun alussa Luukkainen toimi tutkijana muun muassa Rockefeller-yliopistossa ja National Institutes of Healthissa Yhdysvalloissa. Hän oli Helsingin kätilöopiston sairaalan ylilääkäri vuosina 1975–1992 ja johtava ylilääkäri 1984–1992.
Luukkainen sai Matti Äyräpään palkinnon vuonna 1992. Hän oli perhesuunnittelun asiantuntijana kansainvälisesti tunnettu. Luukkainen kutsuttiin toisena suomalaisena Royal College of Obstetrics and Gynecology -seuraan. Häneltä ilmestyi uransa aikana yli 300 tieteellistä julkaisua ja hän ohjasi 16 väitöskirjaa. Luukkainen oli Maailman terveysjärjestö WHO:n asiantuntija ja Population Councilin konsultti sekä  International Committee for Contraception Research -verkoston (ICCR) perustajajäsen.
Aiheesta muualla

Ensimmäisissä e-pillereissä oli norsunannos hormoneja ja haittavaikutuksia Yle Elävä arkisto. 8.12.2011.
Vuoden 1970 aborttilaki huomioi myös elämänolot Yle Elävä arkisto. 31.1.2014.
Teatralnajan metroasema

| Teatralnaja (Театра́льная) |
| --- | --- |

 Moskovan metro 
Perustiedot
Metrolinjat:  Zamoskvoretskaja
Sijainti:  55.7578°N, 37.6190°E
Paikkakunta:  Moskova, Venäjä
Avattu:  11. syyskuuta 1938
Rakenne
Tyyppi:  tunneliasema
Teatralnaja (ven. Театра́льная) on yksi Moskovan metron asemista. Se avattiin 11. syyskuuta 1938.
Aiheesta muualla

Kuvia tai muita tiedostoja aiheesta Teatralnajan metroasema Wikimedia Commonsissa
Stefan Edwall

| Stefan Edwall> Henkilötiedot |
| --- | --- |
Syntynyt: 1971
Kansalaisuus:   Ruotsi
Uran tiedot
Laji:  pöytäjääkiekko
Kilpauran kesto:  1986–
Saavutukset
Paras sijoitus maailmanrankingissa:  1.
 Tietolaatikko päivitetty 1. tammikuuta 2020 
Stefan Edwall (s. 1971) on ruotsalainen vuosina 1986–2012 aktiivisesti pelannut pöytäjääkiekkoilija. Hän on lajin maailmanmestari vuodelta 1999. Edwall on myös kaksinkertainen Umea Openin voittaja.
Ura

Edwall aloitti pelaajauransa lokakuussa 1986. Vuonna 1990 hän voitti pronssia Umea Open-turnauksesta. Kaksi vuotta myöhemmin Edwall voitti Göteborg Openin, kun finaaleissa kaatui Anders Ekestubbe. Vuonna 1995 Edwall sai Ruotsin-mestaruuskilpailuista hopeaa hävittyään finaaleissa Jacob Lindahlille. Kolme vuotta myöhemmin hän voitti Örebrö Openin.
Vuonna 1999 Edwall voitti pöytäjääkiekon maailmanmestaruuden Wilhelmshavenissa Saksassa. Finaalissa hän kohtasi Finn Friesin ja voitti. Vuonna 2002 Edwall voitti Ruotsin mestaruuden. Samassa turnauksessa pelasi Edwallin lisäksi peräti 204 pelaajaa. Vuonna 2006 hän voitti Oslo Openin. Edwallin viimeisin turnaus on Swedish Masters vuodelta 2018.